**CIRCULAR AMB INFORMACIONS PER L’INICI DEL CURS 21-22**

Benvolgudes famílies,

Us fem arribar alguns dels aspectes organitzatius, seguint les instruccions del Departament d’Educació, més importants de cara a la imminent posada en marxa del curs escolar.

1. **Requisits d’accés a l’escola:**

La família/tutors han de verificar, abans d’anar a l’escola, l’estat de salut del seu fill/a i comprovar:

* Absència de simptomatologia compatible amb la covid-19 (febre o febrícula per sobre de 37,5º, tos, dificultat per respirar, mal de coll\*, refredat nasal\*, fatiga, dolors musculars i/o mal de cap, mal de panxa amb vòmits o diarrea, pèrdua d’olfacte o gust en infants grans i adolescents) o amb qualsevol altre quadre infecciós.
* No convivents o contacte estret amb positiu confirmat o simptomatologia compatible en els 10 dies anteriors.

*\* acompanyats de febre o altres manifestacions de la llista de símptomes*.

1. **Les portes de l’escola s’obriran** de les 8:55 a les 9.05h al matí i de les 14.55 a les 15.05h a la tarda. L’horari de classe serà de 9.00 a 12.30h i de 15.00 a 16.30h.

|  |  |
| --- | --- |
| **CICLE I GRUP** | **PORTA** |
| Ed. Infantil  P3 / P4/ P5 | Pati Infantil |
| Cicle Inicial  1r i 2n | Porta Pati Primària |
| Cicle Mitjà  3r i 4t | Porta Principal |
| Cicle Superior  5è i 6è | Porta Pati primària |

1. **Mesures de prevenció** personal dins del centre:

* Distanciament físic.
* Ús de mascareta a educació primària i a educació infantil per accedir al recinte.
* Lavabos diferenciats per grups.
* Higiene sistemàtica de mans.
* Neteja, ventilació i desinfecció dels espais.

1. **Altres informacions:**

* L’alumnat haurà de portar la seva ampolla d’aigua. De moment no es poden utilitzar les fonts ni les aixetes del centre per beure aigua.
* El material escolar serà d’ús individual.
* Cada infant només pot ser acompanyat per una sola persona per accedir al recinte escolar.



L’Equip Directiu.

La Pobla de Montornès, 2 de setembre de 2021.